ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ՝ ԹԱՏՐՈՆԻ ՄԻՋԱԶԳԱՅԻՆ ՕՐՎԱ ԱՌԹԻՎ

Թատերարվեստի սիրելի՛ գործիչներ, Արտաշատի Ամո Խարազյանի անվան պետական դրամատիկական թատրոնի սիրելի՛ աշխատակիցներ և թատերասերներ, ջերմորեն շնորհավորում եմ մշակութային կարևոր տոնի՝ Թատրոնի միջազգային օրվա առթիվ:

Այս օրը հրաշալի առիթ է մեկ անգամ ևս արժևորելու թատրոնի իրական նվիրյալների վաստակը, նրանց անմնացորդ նվիրումը հայ թատերարվեստի զարգացման գործին:

Մարդու ստեղծարար միտքն ու երևակայությունը լավագույնս արտահայտող միջոցներից մեկն է թատրոնը՝ ավեստի ամենակենդանի այս ճյուղը, որի հետ յուրաքանչյուր շփումը հոգու տոն է, գեղեցիկի ու բարու, վեհի ու ազնիվի հետ հանդիպում։

Հայ թատերավեստում մեծ ու անգնահատելի է Արտաշատի թատրոնի դերն ու նշանակությունը, որը ժառանգել և պատվով շարունակում է Արտավազդյան հնամենի թատրոնի լավագույն ավանդույթները և բարձրաճաշակ ներկայացումներով ու հիանալի դերասանական խաղով մշտապես արժանանում հանդիսատեսի բուռն ծափահարություններին և բարձր գնահատանքին։

Եվ բոլորովին պատահական չէ, որ ընդամենը օրեր առաջ Հայաստանում Ֆրանկոֆոնիայի երկամսյակը և Միսաք Մանուշյանին նվիրված Մանուշյանական շաբաթը մեկնարկեց Արտաշատի թատրոնում՝ հրաշալի մի ներկայացմամբ, որը լավագույնս արտացոլում էր Մեծ հայի և ֆրանսիական դիմադրության շարժման նրա զինակիցների պայքարը հանուն համամարդկային արժեքների։ Այդ օրը Արտաշատյան թատրոնում ֆրանկոֆոն երկրների մեր գործընկերների հետ ականատես եղանք դերասանական վարպետությամբ, ռեժիսորական յուրահատուկ հանգուցալուծումներով մի ներկայացման, որը ջերմությամբ ընդունվեց հանդիսատեսի կողմից և ուզում եմ թատերասեր հասարակայնության անունից ևս մեկ անգամ մեր երախտագիտությունը հայտնել միջոցառման բոլոր կազմակերպիչներին, ներկայացման ստեղծագործական կազմին։

Թատրոնի սիրելի՛ նվիրյալներ, սիրելի՛ խարազյանցիներ, մեկ անգամ ևս շնորհավորում եմ բոլորիդ` մասնագիտական տոնի առթիվ, մաղթում եմ ամենայն բարիք, ստեղծագործական հաջողություններ: Շարունակեք թատերավեստի լավագույն ավանդույթների, անսպառ ներշնչումների, լավատեսությամբ զինվելու և լավատեսություն փոխանցելու պատվավոր կրողը լինել։

Սիրով շնորհավորում եմ բոլորիդ՝ Թատրոնի միջազգային օրվա առթիվ։ Այսօր թատրոնի նվիրյալներին գնահատելու ևս մեկ առիթ է։ Արտաշատի թատրոնը մշտապես հանրապետության լավագույն մշակութային օջախներից է եղել և աչքի է ընկել բարձրաճաշակ ներկայացումներով։ Եվ պատահական չէր, որ այս տարի ֆրանկոֆոնիայի երկամսյակը մեկնարկեց Արտաշատում, մենք մեկ անգամ ևս ականատես եղանք հրաշալի մի ներկայացման։ Ուրախ եմ նաև, որ թատրոնում կուռ ու միասնական կոլեկտիվ է աշխատում, այդ հաջողությունները բոլորի աշխատանքի արդյունք են։ Այս իսկ պատճառով այսօր պարգևատրվում են ոչ միայն դերասաններ, այլև վարչական և տեխնիկական աշխատակիցներ։ Շնորհակալ ենք բոլորին։ Մեկ անգամ ևս շնորհավորում եմ, մաղթում եմ ստեղծագործական հաջողություններ, նոր բեմեր և շատ ծափահարություններ։ Ես էլ մշտապես մշակութային նախաձեռնությունների կողքին եմ։